Technický list: **CYKLON Teflonový PTFE sprej**

Číslo tovaru: 1902901

**CYKLON PTFE sprej** je nemastný vyhladzovací, antiadhezívny a mazací prostriedok. Po nastriekaní a odparení vznikne tvrdý povlak z polytetrafluoretylénu, ktorý je viazaný v špeciálnej živici. Vzniknutý povlak slúži ako klzný prostriedok, zabraňujúci vzniku zvukov ako pískanie a škrípanie. Trenie a opotrebovanie sa redukuje na minimum.

# Oblasti použitia

CYKLON PTFE sprej je možné použiť všade tam, kde by prostriedky obsahujúce olej alebo silikón negatívne ovplyvnili mazané povrchy, napr. ako povlak na vodiace lišty a vodiace koľajnice (v drevospracujúcom priemysle), ako povlak na sklzné a rolovacie zariadenia v oblasti transportu, klzné vodiče v textilnom priemysle a v priemysle umelých hmôt. Tiež ako antiadhezívny prostriedok na formy v priemysle umelých hmôt, ako mazadlo na rôzne kombinácie materiálov, ako antiadhezívny prostriedok pri tekutej živici, na odstránenie pískania pri kontakte mäkkého materiálu s tvrdým (napr. guma na sklo), ako impregnácia na silno nasiakavé materiály atď. Teplotne odolný od -180°C do +260°C.

# Vlastnosti produktu

* bez oleja a mastnôt, nešpiní, nespôsobuje škvrny
* bezfarebný
* dobrá priľnavosť na rôzne podklady
* znášanlivý so všetkými bežnými umelými hmotami
* vode odolný
* ochraňuje voči korózii
* pôsobí proti oteru a opotrebovaniu
* zabraňuje tvorbe prachu (antiadhezívny)
* mazací film (po odparení rozpúšťadla)

# Informácie o spracovaní

Ošetrenie podkladu: Podklad by mal byť čistý, suchý a úplne odmastený.

Použitie: Nádobu silne potriasť. Zo vzdialenosti cca. 20 – 30 cm rovnomerne v tenkej vrstve nastriekať.

Cca. 5-10 min nechať vysušiť.

# Technické údaje

|  |  |
| --- | --- |
| Technické vlastnosti | Požadovaná hodnota |
| Teplotné rozmedzie | -180°C až +260°C |
| Doporučená hrúbka vrstvy | 10 µm |
| Farba | mliečna/transparentná |
| Báza | Rozpúšťadlo, látka na viazanie, živica a polytetrafluorethylén |
| Pohonná látka | Propán/Bután |